হিংগলবাজ
হিংগলবাজ(বৈজ্ঞানিক নাম: Charaxes bernardus (Fabricius)) এক প্রজাতির মাঝারী আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য। হিংগলবাজ এর ডানার উপরের অংশের রঙ লালচে বাদামী অথবা ফিকে কমলা-বাদামী বর্ণের হয়। ডানার শীর্ষে বাদামী অথবা কালো ছোপ থাকে এবং ডানার ধারে ছোট ছোট কালো দাগ দেখা যায়। ডানার নিচের দিকের অংশে অসমান ঢেউ খেলানো কালচে বাদামী ছোপ এবং সাদাটে আঁকাবাঁকা পটি থাকে।